Bestyrelsesmøde den 04/07 2020 ved BK Vejle, flg. Tilstede: Brian, Preben og Jørn. Fraværende: Michael.

1. Referent: Jørn Støvring
2. Godkendelse af sidste referart: Godkendt
3. Økonomi: Der er ca. 43.000 kr. på køreforeningens konto, Ny bank Spar Nord i Vejle. Brian og Jørn kan logge på via nem id. Og konto i Nykredit lukkes. Ny konto nr. sættes i værk efter Zandvoort (DM2)
4. Holland: Bestyrelsen håber på 15 tilmeldte. Sidste nye opdatering fra Holland er: Der tillades op til 4 personer inkl. kører pr. bil og rigtig vigtig at der holdes en afstand på 1.5 m. Jørn har sendt mail med spørgsmål vedr. telt/pet-garage og vægt på banen til teknisk kontrol, men endnu ikke fået svar, det går trægt med svar på mail fra Holland. Der rykkes igen for svar. Information sendes ud til kører når der er nyt fra Holland. Brian har aftalt med Michael Blom, at de 2 er teknisk kontrol ved afviklingen af løbet i Holland
5. Sommerfest: bestyrelsen er enig om, der skal arbejdes hen mod en sommerfest den første weekend i september md. Ifm. DM 3 på Jyllandsringen, dette drøftes nærmere på næste møde i bestyrelsen.
6. Medlemsstatus: 26
7. Næste bestyrelsesmøde: 26.08.2020 kl.18.00 ved Preben.
8. TV dækning ifm. afviklingen af DM 1 på Jyllandsringen: Preben og Jørn fandt det urimeligt, at der betales for Tv dækning af heat 2, når der ikke blev vist noget af heat 2 og heat 1 var dårligt dækket, samt i køreforeningens aftale med Jyllandsringen, er det beskrevet, at hvis der er tv dækning på Jyllandsringen vil der blive vist 1 heat på tv. Jørn mener ikke der skal betales for en ydelse der ikke blev leveret. Brian mener der skal betales og der kan laves en aftale om tv dækning i et andet løb på Jyllandsringen. Det aftales, at Brian tager kontakt til Jesper på Jyllandsringen om ny aftale om tv dækning.
9. Teknisk kontrol: Brian oplyser ved DM1 havde teknisk kontrol på logger udlæsning, forbroèr og turbotryk.
10. Testdag på Jyllandsringen inden Holland: Brian og Jørn er enig om en testdag er en god idé, Preben mener det er en rigtig dårlig idé, da den kommer til at ligge i en ferie uge. Der er kommet et tilbud fra Jyllandsringen med en testdag den 23/7 fra 09.00 – 16.00 til 15.000 kr. Brian kontakter Jyllandsringen for afvikling af testdag.
11. Evt. Brian oplyser, at han har indgået en aftale med Norbert om en afregning på 1500 kr. grundet der har været problemer med bankskifte ifm. covid 19 og Norbert har trukket nogle kontoudtog og været en stor hjælp med hensyn til en oversigt vedr. kører der havde betalt og ikke betalt. Brian mener ikke det havde muligt at afvikle DM 1 hvis Norbert ikke havde været behjælpelig i forhold til kasser-opgaver.

Preben og Jørn finder det urimeligt, at Brian indgår sådan en aftale uden om bestyrelsen og mener ikke der skal ske aflønning. Diskussionen bliver ikke færdig, da der skal afholdes reglementsmøde kl.09.00.

Der afholdes et kort krise bestyrelsesmøde mandag den 6/7- 2020 kl.19.00, hvor der bliver drøftet åbenhed og inddragelse af andre bestyrelsesmedlemmer og det er vigtig at alt kommunikation kommer rundt til alle medlemmer i bestyrelsen via mail, så alle ved hvad der arbejdes med eller hen i mod. Der er ingen tvivl om at, vi alle vil 1600 Challenge det bedste.

I krisemødet deltog : Brian, Preben og Jørn